EFF-lede dreig om Bronkhorstspruit tot stilstand te ruk | Maroela Media
EFF-lede dreig om Bronkhorstspruit tot stilstand te ruk
EFF-lede wat buite die hof betoog het (Foto: ANA)
Lede van die EFF het Dinsdag buite die landdroshof in Bronkhorstspruit in Gauteng gedreig om die hele dorp tot stilstand te ruk nadat die hof die saak van die 45-jarige man wat daarvan beskuldig word dat hy sy ouers se huishulp verkrag en haar glo gedwing het om seksuele dade met sy hond te pleeg, na die Pretoria-streekshof oorgeplaas het.
Landdros David Shikwambana het Dinsdag Barbra Ndala, staatsaanklaer, se versoek goedgekeur om die man se saak na die Pretoria-streekshof oor te plaas en die verhoordatum uit te stel tot op 3 Mei.
Spanning by die hof was op ŉ mespunt nadat ŉ groep EFF-lede ná die uitspraak die hof binnegestorm het, Shikwambana omring het en aangedring het dat hy moet verduidelik waarom hy die oorplasing goedgekeur het.
Die polisie het ingegryp waarna Shikwambana te midde van ŉ groot polisieteenwoordigheid met die EFF-lede in gesprek getree het.
Sello Boleu, ŉ woordvoerder vir die EFF, het tydens dié 45 minuut lange gesprek aan Shikwambana gesê geregtigheid mag moontlik nie in die Pretoria-streekshof geskied nie aangesien die beskuldigde ŉ “wit Afrikaner” is.
“Daar is in die verlede ander hofsake vir geen rede nie teen Afrikaners teruggetrek of laat vaar nadat die sake na die streekshof oorgeplaas is,” het hy gesê. “As hierdie hofsaak oorgeplaas word na Pretoria toe, sal ons hierdie dorp tot stilstand ruk soos met Mahikeng. Ons wil hê hierdie hofsaak moet hier hanteer word totdat uitspraak gelewer word.”
Shikwambana het onderneem om die EFF-lede se versoek met sy bogeskiktes te bespreek.
Die man, wie se naam nie genoem mag word voordat hy gepleit het nie, aangesien hy teregstaan op aanklagte van ŉ seksuele aard, staan tereg op tien aanklagte insluitend verkragting, seksuele aanranding en kwaadwillige saakbeskadiging. Hy is in November in hegtenis geneem en is sedertdien in aanhouding.
Die voorval het na bewering op 23 Oktober verlede jaar in ŉ kamer in sy ouerhuis in Riamarpark in Bronkhorstspruit gebeur.
Bronkhorstspruit EFF Huishulp-verkragting
SAL benodig sóveel om skuld te betaal
Eskom-hoof onskuldig; binnekort weer op sy pos
Wanneer kom floyd shiwambo se saak voor vir die aanranding op die fotograaf ons wil die hof gaan intemedeer om hom nie borg toe te staan nie vir sy eie veiligheid natuurlik.
Die reg en wette wat veronderstel is om landsburgers te beskerm word vir politieke gewin gemanupileer. Die EFF dink hulle regeer die land. Regtig kommerwekkend wat gebeur.
$ · 6 maande gelede
Van wanneer af moet landdroste/regters aan politieke partye verantwoording doen oor hul besluite? Waarom word dit enigsins toegelaat dat die landdros die EFF te woord staan – nogal 45 minute lank! Wat het ek gemis, is dit nou toelaatbaar? Die polisie moes die landdros beskerm en na veiligheid begelei het; nie staan en toekyk terwyl die landdros hul ´n spreekbeurt toestaan nie? Hoe objektief gaan hierdie saak nou hanteer word? Ai, soveel dinge het ons al bekommerd in hierdie land en hierdie wending mbt ons regstelsel voeg nou net nóg kole by die vuur (sug)
Kom ek stel dit dan so sal so iets ooit in n eerstewereld land gebeur ??????
Die saak is uitgestel tot 3 Mei….The Bronkhorstspruit Magistrate’s Court also heard on Tuesday that the case would now be transferred to the Pretoria Regional Court.
En so swaai die stert die hond: EFF is duidelik in beheer van Suid-Afrika. Dis nou so duidelik soos daglig.
A · 6 maande gelede
In die berig hierbo erken die EFF ruiterlik dat húlle verantwoordelik is vir die chaos en plundering van Mahikeng. En die Staat laat dit gaan as of dit “niks” is nie. Nêrens word die EFF tot verantwoording geroep of aangekla oor enige van hulle uitsprake of erkennings nie, al erken die EFF ook dat hulle direk verantwoordelik is vir opsweping, onwettige uitsprake, onwettige optredes en opstande wat met geweld, brandstigting en plundering gepaard gaan. Oo ja… nou onthou ek: Die EFF is die koverte militante vleuel van die ANC. Daarom is hulle bó die wet. En Afriforum gaan hulle stop……..
Waar het jy dit nou al ooit gesien?
nieBAFUnie · 6 maande gelede
Is die derde grootste party en maar regeer reeds deur middel van alle moontlike onaanvaarbare optredes.
Cornelius du Rand · 6 maande gelede
Dankie FW se Klerk, Theuns Eloff en Kie
Julle wigte en teenwigte werk fantasties.
Intimedasie van voorsittende beamptes…
Hoe kan ons vorentoe objektiewe regspleging verwag?
Lee · 6 maande gelede
Ai weet jy. Duidelik werk hulle nie en wil net aanjaag elke dag. Breek maar SA af want so sien die beleggers in SA dit ook.
Beatrix · 6 maande gelede
Regtig …. niks met ” Wit Afrikaner” te doen nie. Dit is ‘n uiterse siek krimineel! Om geboue af te brand, mense te intimideer is ook krimineel EFF!!!
Die beskuldigde se naam mag nie genoem word nie, maar sy naam asook sy foto in die hof is reeds wyd in in die media gepubliseer. En nadat hy in November gearresteer was is hy nou al vyf maande in aanhouding en kon nog nie pleit nie?